b'\n_START_ARTICLE_\nBarijev oksid\n_START_SECTION_\nUporaba\n_START_PARAGRAPH_\nBarijev oksid se uporablja kot premaz za vro\xc4\x8de katode (npr. v katodnih ceveh). Nadome\xc5\xa1\xc4\x8da tudi svin\xc4\x8dev (II) oksid pri proizvodnji nekaterih vrst stekla (npr. opti\xc4\x8dna stekla). Barijev oksid se uporablja tudi kot katalizator pri reakciji etilen oksida in alkoholov, ki poteka med 150 in 200 \xc2\xb0C.\n_START_SECTION_\nSestava\n_START_PARAGRAPH_\nBarijev oksid nastane s segrevanjem barijevega karbonata s koksom, sajami ali katranom. Prav tako lahko nastane na podlagi termi\xc4\x8dnega razkroja barijevega nitrata.\n_START_SECTION_\nVarnostna vpra\xc5\xa1anja\n_START_PARAGRAPH_\nBarijev oksid je dra\xc5\xbeljiv. V primeru, da pridemo v kontakt z barijevim oksidom, preko ko\xc5\xbee, o\xc4\x8di ali vdihovanja, povzro\xc4\x8di bole\xc4\x8dino in rde\xc4\x8dino. Nevaren je tudi v primeru zau\xc5\xbeitja, saj lahko povzro\xc4\x8di slabost, drisko, mi\xc5\xa1i\xc4\x8dno paralizo, sr\xc4\x8dno aritmijo ter v skrajnih primerih smrt. Zato je potrebno v primeru zau\xc5\xbeitja takoj poiskati zdravni\xc5\xa1ko pomo\xc4\x8d._NEWLINE_Barijevega oksida ni dovoljeno odlagati v okolje, saj je \xc5\xa1kodljiv za vodne organizme.'